তথ্যমন্ত্রী রোহিঙ্গা শরণার্থীদের দ্রুত মিয়ানমারে প্রত্যাবর্তন, তাদের সম্মানজনক পুনর্বাসন, ক্ষয়ক্ষতি ও ভোগান্তির জন্য ক্ষতিপূরণ ও রোহিঙ্গাদের জন্য মিয়ানমারের নাগরিকত্ব এবং রোহিঙ্গা জনগোষ্ঠীর ওপর গণহত্যার জন্য দায়ী ব্যক্তিদের বিচার দাবি করেন। তিনি আবারও জোর দিয়ে বলেন, বাংলাদেশ, মিয়ানমার ও জাতিসংঘের ত্রিপক্ষীয় উদ্যোগই হচ্ছে রোহিঙ্গা সংকট সমাধানের সবচেয়ে ভালো উপায়। তিনি চলমান রোহিঙ্গা সংকট মোকাবিলায় সরকারি-মানবিক, কূটনৈতিক ও রাজনৈতিক—এই তিন ধরনের কৌশলের ওপর গুরুত্বারোপ করে বলেন, এ তিনটির সমন্বয় দীর্ঘদিনের রোহিঙ্গা সমস্যার সমাধানে বড় রকমের সাফল্য বয়ে আনবে।